கேள்வி: கூலி- பேகர் இயக்கம் என்பது என்ன?
பதில்: கூலி-பேகர் இயக்கம் (''Coolie-Begar movement'') என்பது 1921 ஆம் ஆண்டில் ஐக்கிய ஆக்ரா மற்றும் அயோத்தி மாகாணம் பாகேசுவர் நகரில் குமாவுன் பொது மக்களால் நடத்தப்பட்ட ஒரு வன்முறையற்ற இயக்கமாகும். இந்த இயக்கத்தின் வெற்றிக்குப் பிறகு 'குமாவுன் கேசரி' என்ற பட்டம் வழங்கப்பட்ட பத்ரி தத் பாண்டே இந்த இயக்கத்திற்கு தலைமை தாங்கினார். இந்த இயக்கத்தின் நோக்கம் கூலி-பேகரின் நடைமுறையை முடிவுக்குக் கொண்டுவர ஆங்கிலேயர்களுக்கு அழுத்தம் கொடுப்பதாகும். மோகன்தாசு கரம்சந்த் காந்தி, இயக்கத்தை புகழ்ந்து பேசும் போது, இதற்கு 'இரத்தமற்ற புரட்சி' என்று பெயரிட்டார்.